《浮丘怀赵相国》
明代·郭槃

灵峤浮来粤海中，千秋胜概划然通。玉堂忽下登瀛客，琼岛来然炼药翁。

地迥似连三竺近，楼高真觉万缘空。无烦更历须弥顶，坐对沧桑自混蒙。

作者简介：郭槃（?—一五九五），字乐周。南海人。棐弟。明世宗嘉靖四十年（一五六一）举人。授岳州府同知，然改官延平，复移知桂阳州。明神宗万历二十三年劳瘁而卒。著有《明霞桂华稿》。清温汝能《粤东诗海》卷三○、清道光《广东通志》卷二七九有传。